തെക്കില്ആലട്ടി റോഡ് നിര്മാണം: കോണ്ഗ്രസ് ധര്ണ നടത്തി ബന്തടുക്ക: നാല് മാസമായി നിര്ത്തിവച്ച തെക്കില്ആലട്ടി റോഡിന്റെ ബന്തടുക്ക ടൗണിലെ 300 മീറ്റര് റോഡ് പണി പുനരാരംഭിക്കാത്തതില് പ്രതിഷേധിച്ച് ഇന്ത്യന് നാഷണല് കോണ്ഗ്രസ് കുറ്റിക്കോല് മണ്ഡലം കമ്മിറ്റിയുടെ നേതൃത്വത്തില് പൊതുമരാമത്ത് വകുപ്പ് എക്സിക്യൂട്ടിവ് എന്ജിനിയറുടെ കാര്യാലയത്തില് ധര്ണ സമരം നടത്തി. കെട്ടിട ഉടമ കാസര്ഗോഡ് മുന്സിഫ് കോടതിയില് തടസഹര്ജി ഫയല് ചെയ്തത് കഴിഞ്ഞ മാസം പിന്വലിച്ചിട്ടും അതിനുള്ള കോടതി ഉത്തരവിന്റെ പകര്പ്പ് രേഖാമൂലം ബന്ധപ്പെട്ടവര്ക്ക് നല്കിയിട്ടും പൊതുമരാമത്ത് വകുപ്പ് അനങ്ങാപ്പാറ നയം സ്വീകരിച്ചതില് പ്രതിഷേധിച്ചാണ് ധര്ണ സമരം നടത്തിയത്. ഡിസിസി പ്രസിഡന്റ് പി.കെ. ഫൈസല് സമരം ഉദ്ഘാടനം ചെയ്തു. മണ്ഡലം പ്രസിഡന്റ് സാബു ഏബ്രഹാം അധ്യക്ഷതവഹിച്ചു. ബ്ലോക്ക് പ്രസിഡന്റ് ബലരാമന് നമ്ബ്യാര്, പവിത്രന് സി. നായര്, ജോസ് പാറത്തട്ടേല്, തോമസ് കീച്ചേരി, കുഞ്ഞിരാമന് തവനം, ഒ.വി. വിജയന്, നാരായണന് നായര് മാവിലാംകോട്ട, ഐ.എസ്. വസന്തന്, മണികണ്ഠന് ഓബയില്, മാധവന് ചിറക്കാല്,സിബിന് ബന്തടുക്ക, നാരായണന് പള്ളക്കാട്, രാധാകൃഷ്ണന് കനക്കനം കോടി, പങ്കജാക്ഷന്, മുഹമ്മദ് കുഞ്ഞി എന്നിവര് നേതൃത്വം നല്കി. ഉടനെ റോഡിന്റെ പണി പുനരാരംഭിക്കാമെന്ന് എക്സിക്യൂട്ടീവ് എന്ജിനിയര് ഉറപ്പ് നല്കിയതിന്റെ അടിസ്ഥാനത്തില് സമരം അവസാനിപ്പിച്ചു.